
P. A. Munch har i en Afhandling fra 1849 ^ og se- 
nere i sin Norske Folks Historie (2den Del) underkastet 
Kongesagaemes Fremstilling af Harald Haardraades Be- 
drifter i Grækenland en grundig og udtømmende Kritik, 
som mange Punkter har ført vor Viden om Harald og 
Væringerne et godt Skridt fremad. Imidlertid kunde han 
ikke godt sige Videnskabens sidste Ord i Sagen: hans 
Resultater blev paa mange Punkter kun Sandsynligheder, 
og han maatte ofte standse ved Formodninger, da det 
sikre Grundlag •— samtidige Efterretninger — ganske 
manglede. Dette er ogsaa Grunden til, at skjønt Under- 
søgelsen af Kongesagaerne siden 1849 paa mange Punkter 
er optaget paa ny og har rokket ved Munchs Udgangs- 
punkter, har alligevel ingen turdet foretage en ny Prø- 
velse af Beretningerne om Harald Haardraades Bedrifter i 
de græske Lande. Nylig har imidlertid et lykkeUgt Fund 
bragt os, hvad vi savnede, — en samtidig græsk Beret- 
ning om Harald — og stillet os en Opgave, som krævede 

' P. A. Munch, Saml. Afhandl. I, 505-54. 

sin Løsning.^ Prof. Wassilievsky i Moskwa — en Mand, 
der nyder en ikke ringe Anseelse blandt russiske Histo- 
rikere — har i 1881 om 'et græsk Haandskrift fra 15de 
Aarhundrede i Moskwa offentliggjort i et russisk Tidsskrift 
en Afhandling (CoBf)nii>i ii pasKasbi BH3aHmiMCKaro 
6oHpuHa xi Bt)Ka. llo Heiis^aHHOPi rpcMecKOvi 
pyKOnueM xv BtKa)/- hvori han meddeler lange Uddrag 
af et eller rettere to græske Skrifter fra Ilte Aarhun- 
drede. Man var allerede før opmærksom paa, at Haand- 
skriftet bl. a. indeholdt et græsk Skrift om Krigskunsten 
(„strategikon"),* men ingen havde undersøgt det nærmere 
før Prof. W. Foran Texten af Strategikon findes en Ind- 
holdsfortegnelse, men denne naar kun til § 224, medens 
Texten indeholder 259 Pai-agrafer. Aarsagen hertil er, 
som Prof. W. viser, at Texten egentlig bestaar af to sær- 
skilte Skrifter, a) § 1—224, en Lærebog for Ynglinge om 
Krigskunsten, forfattet c. 1070—80 af en fornem Mand af 
græsk-armenisk Familie, hvis Farfader Kekaumenosi Basi- 
lios II.'s Tid (c. 1000) var indvandret fra Armenien og 
havde taget Bopæl i Makedonien eller Thessalien blandt 
Bulgarer og Vlacher, b) § 225 — 59, Raad til den regje- 
rende Keiser (rimeligvis Michael Dukas 1071—78), for- 
fattet af en fornem Græker, som kalder sin Farfader 
Nikulitzas (d. e. Nikolaos's Søn); det sees, at denne For- 



' Se Hist. Tidsskr. Sden Række, 4de Bind, S. 203. 

* Den russiske Titel betyder: Beretningrer og Raad af en græsk 

Stormand fra Ilte Aarhundrede efter et utrykt Haandskrift fra 

15de Aarhundrede. 
' Dette Skrift beskrives saaledes i Matthæi Accurata codicum 

græc. russ. Bibliothecarum Mosquensium notitia (Lips. 1805): 

„Fol. 136 I^escio cujus a^qati^YMov multis partibus mutilum. 

Hic in fine fol. 228 leguntur ^tpi^fi id. Christi 1204. Sed Codex 

multo est recentior. Forte ergo hic numerus exemplari, quod 

scriba ezpressit, hue translatus est.^ 

fatter (som jeg for Kortheds Skyld efter Farfaderen kalder 
Nikulitzas) er beslægtet eller besvogret med Familien Ke- 
kaumenos, hvilket gjør det forklarligt, at begge Skrifter er 
afskievMe sammen og har naaet til os i samme Haandskrift. 
Dette Skrift af „Nikulitzas", som indeholder Oplys- 
ningerne om Harald Haardraade, er, som man vil se, af 
meget blandet Indhold: § 225—29 indeholde Betragt- 
ninger om Satyrer, Drager, Torden og Lynild, § 230 om 
Retfærdighed, § 231—34 om det Antal Aar, som er for- 
løbne fra Verdens Skabelse, fra Jerusalems Grundlæggelse 
o. s. V., § 235 Henvendelse til den regjerende Keiser, 
§ 236—7 om løgnagtige Beskyldninger, § 238—9 om kei- 
serlige Velgjerninger, § 240 om Dommere, § 241 — 2 om 
Krigsfolks Forpleining, § 243 om ikke at ophøie Frem- 
mede, § 244 om Værdighed og Hæder hos Rom- 
erne, § 245 — 46 Exempler paa dette, § 247 Forma- 
ningsord til Keiseren, § 248 om ikke at betynge Folket 
med Skat, § 249 om Keiserens Frænder, § 260 om den 
keiserUge Families Misbrug af Magten, § 251 om Keiseren 
som Forbillede og Mønster, § 252 om Reserve af Kom- 
forraad, § 263 om Ulykker, § 254 om Keiserens Enevælde, 
§ 255 om gode og gudfrygtige Raadgivere, § 256 om 
Flaaden, § 257 om Hærene, § 258 om Flaadens Befalings- 
mænd, § 259 om Keiserens Reiser i Riget. De Stykker, 
som vedkomme os, § 243 — 46, meddeles her i Oversæt- 
telse, § 246 tillige i Originalen. 

§ 243. Om ikke at ophøie Fremmede. 

Ophøi ikke Fremmede til høie Embeder, hvis de ikke 
er af fyrstelig Byrd i sit eget Land, og betro dem ikke 
vigtige Embeder, thi ved at gjøre dette fornedrer Du i 
ethvert Tilfælde Dig selv, dine Embedsmænd og alle 

Romere. Hvis Du giver en Fremmed, som kommer ft'a 
Anglia. Rang af Primicerius eller Strateg, hvilken Vær- 
dighed kan Du da give en Romer: ham gjør Du ganske 
vist til din Fiende. Men desuden, naar de i den Frem- 
medes Fædreland fa ar høre, at han har opnaaet saadan 
Værdighed og Magt, da vil de ogsaa dér smile og sige: 
.,8e. vi regnede ham for intet, men nu er han kommen 
til Romanien, se hvilken Rang han der har naaet. Det 
er aabenbart, at der ikke er dygtige Mænd i Romanien; 
derfor blev ogsaa vor Landsmand ophøiet. Hvis Romerne 
var dygtige Mænd, vilde de ikke have ophøiet ham til 
saadan Rang." Din keiserlige Høihed bør ikke sige: ..Jeg 
har af den Grund givet ham den Rang. for at ogsaa 
andre skal komme hid, naar de faar høre derom.'* Denne 
Tankegang er ikke god. Hvis Du vil, skal jeg føre til 
Dig af det Slags Fremmede saa mange, Du ønsker, for 
Brød og Klæder. Det er meget nyttigere, Keiser, for 
Romanien ikke at give de Fremmede høie Værdigheder. 
Hvis de gaar ind paa at tjene for Kost og Klæder, saa 
vær Du rolig: de vil tjene Dig trofast og af sin hele 
Sjæl. idet de ser Dig i Hænderne for at modtage lidt 
Penge og Brød. Hvis Du giver en Fremmed Rang over 
..Spatharokandidatos", bliver han allerede tilbøielig til at 
nære Foragt og vil ikke tjene Dig redeligt. Spørg efter, 
Keiser, og vid, at i mange Tilfælde kom de til de før 
herskende Keisere, Basilios Porfyrogennetos [976 — 1025J, 
hans Fader [Romanos II 959—63], Farfader [Constantin V 
912—59], Oldefader [Leo V 886—911] og Forfædre. Men 
hvorfor taler jeg om de gamle Keisere V Hverken Romanos 
Argyropulos [1028 — 34] eller nogen anden af de salige 
Keisere har ophøiet en Franker eller Varang til Værdig- 
hed af „Patrikios" eller gjort nogen til „Hypatos" (Konsul) 

eller givet ham Kommando over en Hær, men i det høieste 
kanske forfremmet en eller anden til Spatharios. De tjente 
Alle for Kost og Klæder. 

S 244. Om Værdigheder og Ære hos Romerne. 

Romerne tog de store Værdigheder og udførte Be- 
drifterne, og (da) var Romania i Fremgang. Jeg skal 
nævne Din keiserlige Høihed et Exempel. Min Farfader, 
Ni kuli tz as, som havde udført mange Kampe for Romania, 
opnaaede som tro Tjener at blive udnævnt til „Dux" i 
Hellas af de Herskende, og han fik denne Værdighed paa 
Livstid ved (juldbuUe, ligesaa Værdighed af Domesticus 
over Garden (Excubita) i Hellas. Til den sahge Keiser 
liasilios i hans Keiserdømmes 4de Aar [979 — 80] kom en 
ved Navn Petros,^ Brodersøn af Frankias Konge, og 
Basilios udnævnte ham til Spatharios og forfremmede 
ham til Domesticus over Garden i Hellas; han skrev til 
min Fader: Det tilkjendegives Dig, at Petros, ægte Neveu 
af Germanernes Konge, har givet sig i Rigets Tjeneste 
og har valgt at leve og dø som mit Keiserdoms Tjener. 
Da jeg modtog hans Løfte, udnævnte jeg ham til Spatha- 
rios ved det gyldne Triklinium. Da han er en Fremmed, 
vilde jeg ikke udnævne ham til Strateg for ikke at krænke 
RomeiTie, men har gjort ham til Domesticus over den 
under dig staaende Garde. Men da jeg ved, at Du har 
denne Værdighed af min salige Fader [Romanos 959 — 63j 
ved Guldbulle, skal Du istedetfor Garden have Herre- 
dømmet over VlacheiTie i Hellas. Mærk her den purpur- 
fødte Keisers Sparsommelighed mod den Fremmede, skjønt 
Keiseren da var ganske ung. 

' Denne Petroe har Prof. W. ikke kannet gjenfinde i nopret af 
de franske eller tyske Kongehuse ved 980. 

§ 345. Et andet Exempel. 

Jeg vil ogsaa nævne et andet Exempel, hellige Hersker. 
Senacherim,^ som Du ved var gamle Kongers Ætling,, 
vilde faa Land af Keiser Basilios Porfyrogennetos for at 
leve og dø som hans Tjener. Men denne anerkjendte hans 
Dygtighed og udnævnte ham til Magister, men intet mere; 
og dog var han gamle Kongers Ætling og selv Konge. 

§ 246. Et andet Exempel. 

Jeg skal nævne endnu et Exempel for din keiserlige 
Høihed, men det skal være det sidste. Ar al tes var Søn 
af Kongen i Varangia og havde til Broder Jiilavos, som 
efter sin Faders Død arvede det fædrene Rige og gjorde 
sin Broder Araltes til den anden i Riget efter sig. Men 
denne, som var ung og havde fattet Beundring for den 
romerske Magt, drog ud og gjorde Knæfald for den høi- 
salige Keiser Hr. Michael Paflagon; han førte ogsaa med 
sig en Skare af 500 tapre Mænd; og Keiseren tog imod 
ham, som det sømmede sig, og sendte ham til Sicilien, thi 
der var den romerske Hærmagt, som førte Krig paa Øen. 
Og Araltes drog did og udførte store Bedrifter, og da . 
Sicilien var undertvunget, vendte han med sin Skare til- 
bage til Keiseren, som udnævnte ham til Manglabites. 
Derefter hændte det, at Delianos gjorde Oprør i Bulga- 
rien, og Araltes og hans Mænd drog did med Keiseren 
og hans Hær, og han udførte mod Fiendeme Bedrifter 
værdige hans Fødsel og Tapperhed. Men da Keiseren 
havde undertvunget Bulgarien, vendte han hjem; ogsaa 
jeg var med der, kjæmpende for Keiseren efter min Evne. 



En armenisk Stammefyrste, som 1021 med 14,000 Mand gik i 
den grræske Keisers TjencBte ojf fik Land af ham. 

Og da vi paa Hiemveien var i Mosynupolis, udnævnte 
Keiseren ham — til Gjengjæld for hans Bedrifter — til 
iSpatharokandidatos. Men efter Keiser Michaels Død og 
den følgende Keisers, hans Søstersøns*", Død vilde [Araltes] 
i Keiser Monomachos's Tid drage l^jem til sit Land, og 
det blev ikke tilladt ham, men man lagde Hindringer 
iveien for hans Reise [egl. Udgangen blev ham trang] ; 
dog kom han i Hemmelighed bort og blev Konge i sit 
Land istedenfor sin Broder Julavos ; og han var ikke for- 
nærmet over at være udnævnt til Manglabites eller Spa- 
»tharokandidatos, men ogsaa som Konge bevarede han Tro- 
skab og Kjærlighed mod Romerne. 

Paa Græsk lyder dette Kapitel saaledes (de i Klam- 
mere satte Rettelser ere af Prof. Wassilievski): 

Elna) åé aot évsgov rrjg ficcailsiacoif [vfj fiaCåkéia dov 
xai] xard nav(X(o [xaTanavom] top negt tovrov Åoyov.. 
^^QulTfiq^ fiaoiléwg fiév Bagayyiag f/y vloc, éx^K^v åé 
udsX^DV TOV ^lovXafiov^ oc xat fåSTvc ■d'dvaTOP tov nuTQoc 
avTov xaxéaxh tt^v TtaTQåxr^v fiaaikeiar, ngofiaXkoftevoc 

^^QCcXTfjV TOP ååsXifiOV aVTOV åsVTBQOV ^€T^ aVTOV sig TTfV 

fiaaiXeiav. "Oc ås xal vsog wv f^&éX^Oév ekssX&étv 
xal nqooxvvrfiai> Tm fÅaxaQåWTccTff) fiatTiXsl xvq MixafjX 
TM HatpXccyopt xat Iv xhea yevofåsvog Tfjc ^w/Jtaix^g xaTCt- 
øTaCsoag. ^Hyaye di xal fjtsT avrov xal Xaov^ avågag 
yewatovg nt-vzaxoahvc^ xal eiaf^X^sv xal idé^aTo a%Tov 
o fiaCiXeifgy æv [mg] Ivsåixsto^ xal dnéCTSiXev avTov ek 
^iXéXlav* éX€& yccQ '^r o ^wfiaixog avQarog noXefjttSv t^v 
vfjaov, Kai dnsX&cov ivédsl^aro €Qya[fjt€yd]Xa* inoTayékft^c 
dé T^$ ^ixeXlag^ inéCTQsiffs ^srd tov Xaov avrov n^ic 
TOV fiaoiXéa xal ivlfM^tfev avtov fiayyXafilT^v, Merd åé 

Tavta eXa%e roTé (jbovkrevaai tov ^ éÅitxpov tic BovX- 
yagiav' xai avvsral^idsvat xal o ^^Qukrfjc fisru tov ffa- 
ifi'Xémc excdv rot' Xaov avtov' xal ^veåéi^aro l'^ya sig tovc 
noXtfiiovc a^ia rijg tvyhvlac xal Tfjc ysrvawti^Toc avtov. 
^YnoTvc^ac dé rijv BovXyagiap o ffaaUerc vTt^aTQsWér. 
H^f^v åå xdyo) rotf dywviQofitvoc vn^q rov fiaaUéojc 
xutå ro åvvarov. ^EX&ovvwv dé fj/utwv Iv MtOi,vovno)^§. 
[Moav], dfif^ifiofif-roc atho) o fiaaiXfvc vnéq cov dyoyviaaro^ 
ir^fif^asr avrov (rnax^aQoxavååddTTjr, Mstd dé r^r ré- 
XfVTTp' TOV xvQ MiXccijX xal rov dveipiov avrov tov dno 
fia($iXfo^c [KaXaffdTov?]. r/x^éJ^fja^r ini rov Movofidyioti^ 
ahfiGa^itroc vnoxmcr^aai f/c rijr xojgar avrov, xal ov 
fJWfXoiQfjS-^. dXXd yéyovtv avrw artvii V ^^^oc' o^«c 
Xax^mv vm-Xf^QV^^^' ^"^ ffiaaCXiVGtv tic rr^i' x^^«?' avrov 
dprl TOV dåsXffov avrov ^ lovXdfiov xal ovx fyoyyt^afv 
V7T€Q (bv fTifj^d-ti fiayyXafitr^c fj ajia&aQoxavdiådTfjc^ 
dXXu 'jji.dXXor xal fiaaiXevon' ^(ft'XaSe nfcrir xal dydrif^r 
TiQoc ^Pvnfiatovc, 

Jeg har ^jengivet hele Afsnittet om de Fremmede 
<^48 — 4B), for at Forfatterens Hensigt med at omtale 
Harald kan blive klar: for Forfatteren er Harald kun et 
Exempel paa. hvor sparsomt de byzantinske Keisere ud- 
delte Titler og Værdigheder til barbariske Fyrster og 
Fyrstesønner, det er ikke Forfatterens Mening at skildre 
Detaljen i Haralds Hedrifter i Keiserens Tjeneste: saa 
meget tryggere kan vi altsaa forlade os paa, hvad der 
fortælles. Det sees, at Foiiatt^^ren har ialfald seet Harald 
under Toget mod Bulgarerne (1041): at han personlig har 
kjendt eller talt med ham, staar der ikke. Den Forfrem- 
melse, Harald nød efter Bulgarertoget paa Hjemveien, har 
henledet Opmærksomheden paa ham, og Forfatteren har 
da faaet at vide om Haralds Herkomst, samt at han har 

udmærket sig paa det glorværdige Felttog i Sicilien. 
Disse Oplysninger har Nikulitzas da medtaget i sin Frem- 
stilling, men dennes Hensigt er ikke at give detaljerede 
Oplysninger til Haralds Historie, kun at fremhæve, hvilke 
Titler han opnaaede i græsk Tjeneste, samt hvilke Felttog 
der havde foranlediget Forfremmelsen. Dette maa man 
have for Øie, naar vi i det følgende skulle uddrage histo- 
riske Data af Beretningen og gjennemgaa de nye Oplys- 
ninger, den giver os. . 

1. Haralds Herkomst. Vi kan ikke af den græske 
Forfatter vente nye Oplysninger om Haralds Herkomst og 
Slægtskab, som er os bekjendt nok fra Kongesagaerne. 
Hvad der berettes, har imidlertid nok sin Betydning deri, 
at man kan se, hvad Harald eller hans Følge berettede 
om ham til Byzantinenie. Det forstaar sig vel af sig 
selv, at Harald fremstillede sin Herkomst og sine tidligere 
Forhold saa glimrende som muligt uden at gaa Sandheden 
for nær. Nu var Harald ganske vist kun yngste Søn af 
en rig Godseier, der vistnok førte Kongenavn over en 
liden norsk Provins, Ringerike; men han var dog Halv- 
broder af en berømt og i sin Tid mægtig Konge i Norden, 
Olav den hellige. Harald var tillige for ung til at kunne 
have indtaget nogen Stilling ved sin Halvbroders Hof, thi 
Olavs regjerende Myndighed ophørte med 1028, da Harald 
var 13 Aar gammel; men da Olav 2 Aar senere forsøgte 
at vinde sit Rige tilbage, samlede Harald en stor Skare 
Tilhængere, deltog i Spidsen for disse i Kampen for sin 
Broder og spillede saaledes for et Øieblik ^n stor Rolle 
ved sin Broders Side. Af disse Bestanddele, sete i det 
mest fordelagtige Lys, er Nikulitzas's Beretning sammen- 
sat: Harald er ikke Søn af en norsk Smaakonge, men 
^Søn af Kongen i Varangia", ikke Halvbroder af Kong 

Olav, men Broder, og han indtager ,,deii anden Rang i 
Riget efter sin Broder'*. At Harald siden Olavs Død har 
været landflygtig i Rusland, og at han drager derfra til 
Konstcintinopel for at søge sin Lykke eller tjene sit Brød. 
ved den græske Forfatter naturligvis intet om; det hai* 
visselig Harald eller hans Mænd ikke havt nogen Inter- 
esse af at omtale. 

Med Hensyn til de af Nikulitzas brugte Navnefonner 
er følgende at mærke: Varangia er ikke tidligere kjendt 
i den Betydning, Navnet her har; ellers har det Betyd- 
ningen af Væringekorpset eller rettere som Collectivbe- 
nævnelse for „Væringerne'', og i den Betydning findes det 
allerede hos Anna Komnena.^ Her maa det efter Sam- 
menhængen betyde Væringernes Land, altsaa „de skandi- 
naviske Lande" : Nikulitzas har naturligvis ikke vidst, at 
Varangia bestod af flere Riger, eller at det Rige, Haralds 
Fader besad, kun var en liden Provins i et af Varangias 
Riger. Oanske paa samme Maade brager Nikulitzas 
Varanger som Folkenavn om Nordboer overhovedet, se 
§ 243, hvor det stilles ved Siden af Franker; at dette 
overhovedet er den ahnindelige Betegnelse i byzantinske 
Kilder fra Ilte Aarhundrede. skal nedenfor nærmere om- 
tales. Harald kaldes i græsk Form Ar al tes uden H; 
dette passer ganske til, at Konstantin Porfyrogennetos 
kalder den russiske Fyrstinde Helga Elga,'- og da Navnet 
ogsaa af Russerne gjengives Olga uden H, kunde man 
føle sig fristet til at antage, at ogsaa Navnet Araltes var 
gaaet gjennem russiske Munde, før det naaede Nikulitzas, 
hvis det ikke laa nærmere at antage, at Byzantineme 

' Nafinijfjc o aqxfav BaQayyCac, Alexiad. VII, 3. 

* Const. de ceremoniis aulæ Byz. II, 15 p. 594 (ed. Bonn). 

overhovedet ikke kunde gjengive det germaniske begyn- 
dende H, f. Ex. Henrik skrives ''EvéQéxoc^ eller ^E^g^g/* 
At Olav (6låfr) blev forandret til lovlafioc^ var derfor 
heller ikke mere. end man kan vente. 

Beretningen viser, at Haralds kongelige Herkomst var 
godt kjendt blandt Grækerne; det er altsaa et uhisto- 
risk Sagn, naar den vidtløftigere Saga om Harald beret- 
ter, at Harald blandt Grækerne kaldte sig Nordbrikt 
og hemmeligholdt sin kongelige Herkomst paa Gmnd af 
Grækernes Mistænkelighed mod kongebaarue Fremmede. 
Dette Sagn er endvidere knyttet til Islændingen Maar 
Hunrødssøn, som da var Sveitehøvding blandt Væringerne, 
som endelig vilde vide, hvem Nordbrikt var, og fortrydelig 
over ikke at faa noget at vide reiste hjem til Island; 
ogsaa dette maa saaledes bortfalde, ligesom det jo i sig 
selv er meget usandsynligt, at Fader til Havlide Maarsøn 
(f. c. 1170 — 80 t 1130) skulde have optraadt i Konstan- 
tinopel saa tidligt som c. 1036. Mærkeligt nok er hele 
denne Beretning udeladt af Forfatteren af Noregs konunga- 
tal og af Snorre Sturlassøn. 

2. Ankomst til Konstantinopel. „Han vilde 
hylde den høisalige Keiser Michael Paflagon og lære 
at kjende det romerske Rige". Ogsaa Sagaerne nævne som 
bekjendt enstemmig Michael som Keiser, da Harald kom 
til Konstantinopel,* og alle give ham Tilnavnet Katal- 
laktus, hvilket Tilnavn Munch har paavist tilhører Mi- 
chael Paflagon og ham' alene. ^ Naar Mimch alligevel 
paa Grund af en tilfældig Lighed mellem Sagaens Prosa- 



' Anna Koiunena 1, 62, 67. 

^ Niketas Ghoniatas (ed. Bonn) p. 796. 

» Fagrskinna c 150, Heimskringla S. 347^^, Flatobooen II!, 290. 

* P. A. Munch, Saml. Afhandl. 1, 531, N. F. H. 11, 66. 

beretning og en græsk Krønike har troet at raaatte skyde 
Haralds Ankomst tilbage til Keiser Romanos's Tid — 1032 
eller 1033 — , maa dette saaledes nu opgives. Harald 
kan ikke være kommet til Konstantinopel før (tidligst) 
Sommeren 1034, og hvis man presser Ordene stærkt, 
skulde det synes, som om allerede Toget til Sicilien (1038) 
var begyndt. Dette tror jeg dog, efter hvad ovenfor 
er antydet, er urigtigt og tør derfor her kun sætte 
Haralds Ankomst til mellem Sommeren 1034 og Høsten 
1038. 

3. Harald og Va^ringerne. Harald „førte med 
sig en Flok af 500 tapre Mænd". Dette stemmer ganske 
med Kongesagaeme : efter Snorre havde han med „en stor 
Skare Mænd (mikil sveit manna), efter Noregs konungatal: 
en stor Flok af Norchnænd (mikit lib Nor8manna), hvilket 
kommer ud paa det samme ; derimod har den vidtløftigere 
Saga glemt dette og synes at lade ham komme alene. 
Efter Nikulitzas fulgte denne Skare ham under hans 
hele Ophold i de græske Farvand; ogsaa heri stemme 
Sagaerne, kun med den Forskjel, at Harald efter Snone 
efterhaanden blev „Høvding over alle Væringer", hvilket 
tydeligt er en Overdrivelse. I det hele taler Nikulitzas 
ikke om noget „Væringekoi^ps", hvori Harald skulde være 
indtraadt; det kan altsaa sluttes, at der da endnu ikke 
existerede noget fast Koips af Væringer, men at de 
ankommende Væringer sluttede sig sammen i støn-e eller 
mindre Afdelinger, som knyttedes løst til de opererende 
Hære. 

I Forbindelse hermed maa det betones, at Nikulitzas, 
ligesom overhovedet de giæske Forfattere fra Ilte Aar- 
hundrede, skjelner mellem Russer og Væringer, saa 
at Munchs Hypothese om, at Harald og hans Væringer i 

de byzantinske Krøniker skjule sig under Russernes Navn^ 
maa opgives. 

4. Toget til Sicilien. Keiserens Hsgrfører, Oeor- 
gios Maniakes, landede paa Sicilien 1038, erobrede Mes- 
sina og andre Byer, vandt en stor Seir over Saracenerne 
ved Remata (Raniette, nær Messina) og rykkede mod 
Syrakus; da samlede Emiren fra Afrika Abdallah en 
umaadelig Hær, for hvilken Maniakes rykéede tilbage til 
Traginæ (V for Etna), hvor Vaaren 1040 det afgjørende 
Slag stod, som drev Emiren paa Flugt og bragte Syrakusæ 
i Grækernes Vold. Maniakes stod nu næsten ved Maalet, 
Siciliens Erobring, da han blev tilbagekaldt i Unaade; 
hans Efterfølgere tabte snart igjen TeiTæn, kun Messhia 
holdt sig, og Vaaren 1041 maatte den 'nye Hæifører. 
Dokeanos, skynde sig over til Longobardien, da de franske 
Normanner havde bemægtiget sig Melfi (Marts 1041). Om 
Haralds Bedrifter paa Sicilien ytrer NikuUtzas: Han drog 
[til Sicilien] og udførte der store Bedrifter, og da Sicilien 
var undertvunget, vendte han med sin Skare tilbage til 
Keiseren, som udnævnte ham til ,,Manglabites". Hvis vi 
her holde os blot til Ordene, har Harald kun deltaget i 
'den heldige Del af Felttoget (Erobringen af Sicilien), ikke 
i Nederlagene; han skulde altsaa være vendt tilbage til 
Keiseren Vaaren 1040. Rimeligst er det dog, at Forf., 
der jo skriver til Keiseren, kun har villet udtrykkelig 
dvæle ved den heldigere Del af Felttoget — Romerfol- 
kets Seiie — , og at han i Virkeligheden ved „efter Sici- 
Hens Erobring'' mener „efter Felttogets Slutning*', thi det 
vil seesaf det følgende, at Harald neppe var tilbage i 
Konstantinopel før efter Midtsommer 1041. Isaafald har 
Harald fulgt med Dokeanos's øvrige Tropper fra Sicilien 
til Nedreitalien og med dem deltaget i de første uheldige 

Kampe mod de franske Normanner. Ogsaa tidligere har 
man i de græske Skildringer af Kampene paa Sicilien 
villet søge stt skaffe en Plads for Haralds Bedrifter, og 
Munch har da standset ved at antage, at Harald har hørt 
til den Skare, som under Katakalon Kekaumenos saa tap- 
peit forsvarede og 25de Mai 1040 ved et Udfald reddede 
Messina;^ men dette er umuligt, daKedrenos udtrykkelig 
siger, at Katakalon — der selv hørte til samme anneniske 
Familie som Forfatteren af den før nævnte Lærebog i 
Krigskunsten — var Anfører for den armeniske Legion, 
der bestod af 300 Ryttere og 500 Fodfolk. - 

5. Toget i Bulgarien. „Derefter hændte det, at 
Delianos gjorde Oprør i Bulgarien, og Harald og hans 
Skare drog med Keiseren i Krigen, og han udførte mod 
Fiendeme Bedrifter værdige hans ædle Fødsel og Tapper- 
hed''. Delianos's Opstand begyndte allerede tidligt paa 
Sommeren 1040, da Keiseren selv maatte flygte fra Thes- 
salonika til Konstantinopel; det afgjørende Punkt var, da 
Alusianos (26de Oktober 1040) blev slaaet tilbage fra 
Thessalonika ved Hjælp af Helgenen Demetrios og de høi- 
sindedes Legion (to tayficc xwv fieyaS'VfjbMv). Thi senere 
opkom Strid mellem Alusianos og Delianos, den sidste 
blev (3die Juli 1041) blindet af Alusianos, som derpaa 
flygtede til Keiseren; denne drog nu i Spidsen for sin 
Hær til Thessalonika og Bulgarien, undertvang 
Landet og vendte derefter hjem til Konstantinopel, hvor 
han døde 10de December 1041. Da det udtrykkeligt 
siges, at Harald drog mod Bulgarenie sammen med 



1 Munch, X. F. H. Il, 77. 

2 o TOV TayfAOTog aQXoav twv ^^QfAevåaxdSv^ KuTaxakdov o 
Ttjp inwvvfjtkcv Kexavfjbévog^ TQiaxoaCovc InnoTac €X(^r 
fisS^ iavTov xat nevraxoaCov? netovc. Kedrenos, II, 523. 

Ke ise ren selv, kan der ikke være Tvivl om, at han 
kun har deltaget i den sidste Del af Krigen eller ret- 
tere det eneste krigerske Tog, hvori Keiseren deltog, 
i den 2den Halvdel af 1041. De egentlige Ko;ttgesagaer 
kjende intet til Haralds Optræden i Bulgarien; kun 
Skaldeu Tlijodolv kalder ham leilighedsvis „Bulgarernes 
Brænder", hvoraf allerede Munch med Rette sluttede, 
at Harald deltog i Bekjæmpelsen af Delianos's Oprør 
1040 — 41. Munch formodede her, at den Bedrift, som 
Kedrenos tillægger de høisindedes Legion — et seinigt 
Udfald fra Thessalonika med Bistand fra St. Deme- 
trios — , maatte overlades Harald og hans Væringer, 
navnlig paa Grund af Ligheden med en Legende, hvori 
St. Olav spiller omtrent samme Rolle som St. Deme- 
trios,^ og skjønt Munch senere beg\ndte at tvivle om 
Rigtigheden af sin egen Formodning, ^ er denne dog 
gjennem Antiquités Russes naaet til Rusland, hvor Was- 
silievski godkjender den. Imidlertid kan det vises, at 
denne Legende om St. Olav i den norsk-islandske Lite- 
ratur oprindelig har tilhørt en Tradition fra 12te Aar- 
hundrede, hvor den har en historisk Baggiiind, og først 
langt senere er bleven knyttet til Harald, der som St. 
Olavs Broder for den legendariske Opfatning kunde synes 
at have bedre Ret til den. Der bør vel heller ingen 
Tvivl være om, at ..de Høisindede'* (ot fAeya&vfioO ikke 
var Navnet paa et Korps af udenlandske Leietropper 
— disse benævnes altid efter sin Nation — men paa et 
Troppekoips af den regulære græske Armé, ligesom „de 



' P. A. Munch, Saml. Afliandl. I, 541. 
2 P. A. Munch, N. F. H. II, 887. 

udødelige" i en noget senere Tid^ udtrykkelig omtales 
som indfødt græske/^ 

6. Ophold i Konstantinopel. Efter Toget i 
Bulgarien, nævner NikuJitzas ingen udenbys Krigstjeneste 
af Harald; det er tydeligt, at han fra Høsten 1041 har 
havt sin Station i Hovedstaden. Dette fremgaar bedst 
af de nye Værdigheder, han erhvervede. Allerede efter 
det første Felttog blev Harald „Manglabif' d. e. indlem- 
met i det Korps, der gjorde den indre Tjeneste i Paladset. 
Manglabiter (fiayy^afiirai eller fiayxXafiiTai)^ egtl. Rem- 
bærere, omtales hyppigt af Konstantin Porfyi'ogenneto s som 
de, der gik i Spidsen for alle keiseflige Processioner som 
Herolder eller deltog i alle Ceremonier i Paladset ; de vare 
af Rang med Spatharier (Livgarden). Dette har for Haralds 
Vedkommende været en personlig Udmærkelse, som har 
knyttet ham til Hoffet og foranlediget, at den Væringe- 
afdeling, han anførte, har faaet fast Station i Hovedstaden, 
hvilket ikke forhindrede, at han i Spidsen for den med 
Keiserens øviigjg Hustropper drog med til Bulgarien. Af 
Marschruten og Navnet Mosynopolis (i det østlige Make- 
donien) sees, at Hæren var paa Hjemturen — altsaa til 
Stationen i Hovedstaden — , da Harald blev udnævnt til 
„Spatharokandidat". Denne Forfremmelse gjorde ingen 
Forandring i hans Virksomhed, thi „Spatharokandidat*^' 
— egtl. Officer blandt Spatharierne — betegnede ikke 
længer nogen Stilling eller Embede, men kun en Rang, 
som kunde uddeles til mange Slags civile eller militære 



' Se Anna Komnena I, 120 (ad-avaroø. 

- WassilievBkis Formodning, at ol fJbeyax^Vfioi' skulde være et 
Slags Oversættelse af Tilnavnet „hardrådi" — som Harald 
selvfølgelig først fik flere Aar senere under sin Regjeiing i 
Norge — behøver vel ingen Gjendrivelse. 

EmbedsmæTid. I Keiser Konstantin Porfyrogennetos's Værk 
over Hofvæsenet gives forskjellige Lister over Rangklas- 
serne; jeg skal her sammenstille to, som synes mig de 
fuldstændigste -J 

1. Cæsar. 

2. Nobilissimus. 

3. Curopalata. 

4. Patricia Zosta. 

5. Magistri. 
(). Proconsules (avd-vnaToi) . 

7. Patricii. 

8. Protospatharii. 

9. Iterum consules (åufvuaToi) 
10. Spatharocandidati. 



11. Spatharii. 

12. Consules (vjiazoi). 

13. Strator. 



1. Maji:istri. 

2. Patricii et strategi. 

3. Protospatharii. 

4. Scribæ castrenses, excubiis 
et uumeris icanatis præ- 
fectus, spatharii [Feil for: 
spafharo cnndidati], sena- 
tores et consules. 

5. Spatharii. 



(i. Stratores. 

7. Comites scholarum. 

14. Candidatus. 8. Candidati equestres. 

15. Mandator. 1). Scribones et domestici. 

16. Vestitor. \^ 10. a secretis, vestitores, silen- 

17. Silentiarius. / tiarii. 

18. Stratelates. 11. Mandatores imperatorii et 

candidati pedestres. 
12. Comites numeroruni cana- 
bomi.i, tribuni comites 
classis. 

Skjønt der i disse Lister er endel Afvigelser, som 
vilde kunne yderligere forøges ved andre, mindre fuld- 
stændige Lister, vil de ovenfor meddelte være tilstrække- 
lige til at give et Indblik i den byzantinske Rangforord- 



(le ceremoniis I, 708—12, jfr. 193. 

ning. Sammen med de historiske Beretninger kan man 
da uddrage den Lære, at Magistre, Patriciere og Proto- 
spatharier ere de Rangspersoner, som have eller kan have 
selvstændig militær Kommando, Anførere for Hære eller 
selvstændige Troppekorps; de udgjøre i Forbindelse med 
de meget faatallige, endnu høiere Rangsklasser (som i 
Regelen tilhøre Keiserfamilien, og som først af Keiser 
Alexios Komnenos yderligere udvidedes) Rigets Stordigni- 
tærer. Men nærmest i Rang efter dem følger Spatharo- 
kandidaterne, som neppe nogensinde havde selvstændig 
Kommando, men dog i Regelen vare de høiere Officerer i 
de større Hærafdelinger; tyske Historikere pleie at over- 
sætte Ordet med „Oberst", medens Patriciere og Magistre 
blive „Generaler". Denne Titel svarer altsaa ganske til 
den Stillmg, Harald paa denne Tid indtog som Chef for en 
Del af de i Hovedstaden stationerede, udenlandske Tropper. 
7. Hjemreisen. Nikulitzas beretter, at Harald i 
Konstantinopel oplevede baade Mikal Paflagons Død (10de 
Decbr. 1041) og hans Søstersøn Michael Kalafates's kort- 
varige Regjering (afsat 21de April 1042), og at han under 
Konstantin Monomachs Regjering søgte om Afsked, at 
denne blev nægtet ham, men at det dog lykkedes ham 
hemmelig at komme bort. Det vil heraf sees, hvor lidet 
troværdige Traditionerne ere om, at Harald havde forført 
en fornem græsk Dame og derfor blev kastet for en glu- 
bende Løve, som han kvalte i sine Arme (Vilhelm af 
Malmesbury c. 1120), eller at Harald for Manddrab blev 
kastet for en Drage, som han dræbte med en liden Kniv 
(Saxo c. 1200), eller at Zoe anklagede Harald for at have 
forført hendes Søsterdatter Maria, at Keiseren lod ham 
kaste i Fængsel, at han her dræbte en Edderorm og blev 
frelst ved St. Olavs Hjælp (Flatøbogen og Morkinskinna) ! 

Mærkeligt nok har baade Forf. af Noregs konungatal og 
Snone Sturlassøn udeladt alt om det Dyr, som Harald 
skulde have dræbt i Fængslet; derimod har de fulgt sin 
islandske Kilde i at fortælle om Zoes „Broderdatter" og 
Fængslingen, men ogsaa disse Træk maa altsaa opgives 
som uhistoriske ligeoverfor Nikulitzas's enkle og natur- 
lige Beretning/ 

Nikulitzas nævner, at Haralds Grund til at opsige 
sin Stilling var, at han „vilde vende hjem til sit Land". 
Her træder af de nordiske Kilder alene Snor re supple- 
rende til; efter at have næsten med de samme Ord som 
Nikulitzas berettet, at Harald „ønskede at fare til Nord- 
landene til sin Odel", tilføier han, at „han havde da faaet 
at vide, at hans Brodersøn Magnus Olavssøn var bleven 
Konge baade i Norge og i Danmark, og opsiger saa sin 
Tjeneste hos Grækérkongen". Denne Forklaring er saa 
meget rimeligere, som Tidspunktet ganske stemmer med 
Nikulitzas. Magnus blev Konge i Danmark om Høsten 
1042, altsaa lygtedes dette vel til Grækenland i Løbet af 
1043; tidligere kan Harald ikke være reist hjem, thi efter 
Nikulitzas gjorde han en Stund Krigstjeneste under Kon- 
stantin Monomachos, som først Ilte Juni 1042 blev Keiser. 
Og senere end 1044 kan Harald ikke have forladt Græ- 
kenland, thi han optræder allerede 1045 i Sverige. ^ 
Munch har villet bestemme Haralds Fængsling, Flugt og 
Hjemreise endnu nølere til Sommeren 1043; men hans 
Ræsonnement forudsætter baade, at Harald virkelig blev 
fængslet, og at Grunden var den samme, hvorfor saa mange 
Russer i 1043 blev fængslede, at Harald ansaaes for en 
Russer (idet Russenie Sommeren 1043 førte Krig mod 

' Se Munch, N. F. H. II. 

Grækenland); men som vi har seet, maa begge disse 
Fomdsætninger nu forlades. 

8. Haralds senere Liv. Mærkeligt nok ved Ni- 
kiilitzas ogsaa at fortælle om, hvorledes det gik Harald 
i hans Hjem ; han ved, at han blev Konge i sit Hjemland 
[,, efter sin Broder Olav", tilføier han; han har altsaa 
tænkt paa en direkte Succession, istedenfor ki Harald fulgte 
efter Brodersønnen Magnus f 1047] og at han „som Konge 
bevarede Troskaben og Kjærligheden til Romerne". Hvis 
man blot holdt sig til den første af disse Notitser, kunde 
man deraf kun slutte, at norske Væringer, som efter 1047 
kom til Konstantinopel, har fortalt om, at Harald blev 
Konge; men lægger man deitil den anden Notits, kan 
man ikke andet end slutte, at Harald virkelig har ved- 
ligeholdt Forbindelsen med det græske Hof ved Sendelser, 
maaske ved Gesandtskaber. Dette er nu i sig selv ikke 
saa urimeligt, allerede af den Grund, at de efter Kon- 
stantin Monomach følgende Keisere alle vare ældre Krigs- 
mænd, som i sin Tid havde gjort Krigstjeneste sammen med 
Harald og derfor muligens alle havde været hans personlige 
Bekjendte: Michael Stratiotikos 1066 — 57, Isaak Komnenos 
1057—59 og Konstantin Dukas 1059—67. Imidlertid tør 
man, efter alt hvad man ved om Haralds Karakter og 
Planer, vistnok for disse Gesandtskaber forudsætte et poli- 
tisk Motiv. Jeg kan nu ikke godt tænke mig, at Harald 
i det græske Rige, hvis indre Brøst han jo maatte kjende, 
kunde søge en Forbundsfælle i sin Erobringspolitik enten 
mod Danmark eller mod de britiske Øer. Derimod er 
der tydeligvis i Haralds kirkelige Politik Momenter, der 
kunde bringe ham til at søge Tilknytningspunkter til By- 
zans. Erkebiskopen af Bremen var villigt bleven aner- 
kjendt af Magnus den gode som Nordens Primas; men da 

ogsaa Kong Sven sluttede sig nær til Adalbert, blev det 
en politisk Nødvendighed for Kong Harald at løsrive sit 
Rige fra Bremen. I Begyndelsen sendte han sine Biskops- 
emuer direkte til Rom for at vies, men dels blev de ny- 
viede Biskoper fangne paa Hjemveien af Bremer-Erkebi- 
skopen, dels udvirkede denne Pavens Erkjendelse for, at 
Bremen herskede ogsaa over den norske Kirke. Denne 
Vei blev saaledes lukket for Harald, som imidlertid skaf- 
fede sig nye Biskoper indviede i England eller Frankrige 
og, da Adalberts Gesandter foreholdt ham hans PUgter 
ligeoverfor Bremen, svarede med den ganske byzantinske 
Udtalelse: „Jeg ved ikke, hvem der er Erkebiskop og 
Hersker her i Norge undtagen jeg, Harald" (se nescire 
quis sit archiepiscopus aut potens in Norvegia, nisi solus 
Haroldus). Senere ser man af det Brev, Pave Alexander 
II c. 1062 skrev til Kong Harald, at denne foruden Bi- 
skoper, viede i England eller Frankrige, ogsaa havde 
Biskoper, der ikke vare viede (d. e. ikke viede paa ro- 
mersk Vis). Man har vistnok med Rette, sammenstillet 
det med de Eften'etninger, vi har fra denne Tid fra Is- 
land, at der optraadte ti^e armeniske Biskoper (Peter, 
Abranam og Stefan), og med en Paragraf i Graagaas, der 
forudsætter græske eller armeniske Biskoper i Virk- 
somhed paa Island; og efter en Antydning af P. A. Munch ^ 
har A. D. Jørgensen nærmere udviklet dette derhen, at 
Harald i sin Iver for at skaffe sig en kfrkelig Støtte har 
knyttet sig til de fra Armenien udgaaede kjætterske Be- 
vægelser.- Snarere skulde jeg dog tro, at disse Biskoper 
virWig har været græske, men at den katholske Geist- 



» N. F. EL II, 116. 

* A. D. Jørgensen, den nordiske Kirkes Grundlæggelse og første 
Udvikling S. 694. 

lighed paa Island har ved Ordet „ermske" villet betegne 
dem som kjætterske; og jeg tror, denne Opfatning kan 
støttes ved den fra Nikiilitzas hentede Oplysning, at der, 
medens Kong Harald var norsk Konge, bestod en politisk 
Forbindelse mellem ham og de græske Keisere. 

Det tør efter denne Undersøgelse fastslaaes, at Harald 

1) kom til Konstantinopel under Keiser Michael IV, mel- 
lem 1034 og 1038; 

2) han kom ledsaget af 500 Mand (Væringer), som under 
hans Anførsel gav sig i græsk Krigstjeneste; 

3) det var bekjendt blandt Grækerne, at han var en 
nordisk Kongesøn; 

4) han udførte paa Sicilien 1038—40 og i Bulgarien 
1041 Bedrifter, som vakte Opmærksomhed for ham 
blandt Grækerne og hos Keiseren, der hædrede ham 
med Optagelse i Livgarden og med Hoftitler; 

5) han flygtede fra Konstantinopel i 1043 eller 1044; 

6) Harald fornyede som norsk Konge Forbindelsen med 
det græske Hof, rimeUgvis af kirkepolitiske Grunde. 

I et følgende Afsnit skal jeg søge at vise, hvad 
Betydning de nye Oplysninger om Harald har for Kritiken 
af Skaldedigtene og Sagaerne om ham. 

II. 

P. A. Munch har rigtig hævdet, at der maatte gjøres 
Forskjel mellem Skaldenes Digte om Harald og Sagaernes 
Beretninger: hvis man skulde komme efter, hvad Harald 
eller hans Følgesmænd berettede om hans Bedrifter uden- 
lands, og undersøge disse Beretningers Sandhed, maatte 
Sammenligningen ske ikke mellem de paa Skaldedigtene 
byggede Sagaer og Byzantinerne, men direkte mellem 
Skaldedigtene og Byzantinerne. En saadan Sammenstil- 

ling har han ogsaa udføit; naar den nu kan gjentages 
med mere Held, ligger dette dels i, at der nu foreligger 
en direkte Beretning om Harald og man ikke længer er 
nødt til at nøie sig med den almindelige græske Rigs- 
historie, dels i at Skaldedigtningen er bleven lettere og 
fuldstændigere tilgjængelig, fomemmelig gjennem Gud- 
brand Vigfiissons store Samling Corptis poeticum boreale. 
De Skalde, hvis Vers vi efter denne Samling (H, 204—223) 
i det følgende skal citere, ere: a. Thjodolv Arnorssøn, 

b. Bølverk Arnorssøn, c. Illuge Bryndøleskald, d. Valgard 
fra Vold, e. Stuv den blinde og f. Thoraren Skeggessøn, 
alle samtidige med Harald. 

a. Af Thjodolv s Digt „Sexste^a" finde vi 6 hele 
og i Vers, som maa henføres til Haralds Ungdom inden 

c. 1043; deres Indhold — i den Orden, jeg antager for 
den rigtige — er: (1) Jeg hørte, at Kamp-Uveiret drev 
hvast mod Kongen nær Haug (d: ved Stiklestad),^ men 
„Bulgareraes Brænder" hjalp sin Broder godt; han skiltes 
15 Aar gammel sørgmodig fra den faldne Olav og hyllede 
sit Hoved. (2) 80 vundne Borge kan regnes i Serkland 
(den unge Kriger gjennemgik mange Farer), før han, Ser- 
kemes Fiende, gik at vække Hilds haarde Leg med Skjol- 
det i den flade Sikelø. (3) Den ukrigerske Usling har 
staaet flæmt, da Sværdsvingeren tog med Vold Rinds 
Eivalinde (Jorden o: Sicilien); Afrikas Konge kunde ikke 
holde Onars snesmykte Mø (o: Sicihen) for ham eller 
hans Mænd. (4) Hærmændenes Høvding stillede, da Spy- 
dene var løftede. Ulvenes Hunger, men de Flygtende bad 
om Fred; han har søndenfor Havet ofte kjøbt Rigdomme 
med Spyd, hvor de feige flygtede. (5) Han, som gik paa 



* En Gaard i Værdalen nær Stiklestad (Hskr. 525), ikke ØlviS' 
haugr (i Skogn), som Vigfusson siger. 

Langbarders Land .... (6) Ulve-Mætteren Ibd stikke 
begge Stolkongens Øine ud (Uro var da begyndt); Agde- 
kongen satte et grusomt Mærke paa den tapre Fyrste i 
Østen, men Grækernes Konge gik en daarligVei. (7) Folk 
ved, at Harald har kjæ^lpet i 18 store Slag (ofte brød 
han Freden), førend du kom hid [d: til Norge]; berømte 
Konge, du farvede i Blod den gule Ønis hvasse Klør 
(Ulven fik Føde, hvor du kom). 

Af Thjodolvs Digt med Enderim (iiinhenda) er nogle 
faa Verslinier bevarede, hvoraf fremgaar, at ,.Jarisleiv 
lærte snait at kjende, at han (Harald) slægtede paa den 
hellige Konge i Tapperhed", at han (Harald) og Eiliv 
drog ud i Krig sammen med sine Hærmænd og kjæmpede 
mod Øster- Vender' og Læser (o: Lecher, Polakker). 

b. Af Bølverks Digt fra Aar 1048 eller et af de 
følgende Aar hører herhid 4 hele og 3 halve Vers: (1) 
Fyrste, du hvæssede Sværdets Spids, da du gik af Striden; 
du fyldte Ravnen med blodigt Kjød (Ulven tuded i Aaseu); 
men de følgende Aar ^ var du (aldrig hørte jeg en Kriger 
mere berømt) øst i Gardarike. (2) Den kolde Blæst drev 
Snekkens sorte Stavn fta Land, prægtigt bar de biynjede 
Skibe sin Udrustning; tapre Fyrste, du saa fra Skibet 
Miklegards Tinder, mange barmfagre (d: høibordede) Skibe 
skred mod Borgens høie Side (3) Du farvede Sværdet 
rødt og gik i [Keiserens] Tjeneste; hvert Aar var du i 
Kamp (saa heldig) som du vilde. (4) Skibet blev fuldt af 
Blod ved Stranden (du kjæmpede tappert, HeiTe), Sandet 
modtog søndenfor Sikelø de sunkne Lig efter Kampen. 



^ Det sees af Prosa-Te xten hos Snorre (Hskr. 547** nokkura 
vetr), at der skal læses år hin næstu (Vigfusson), ikke år hit 
næsta, som Unger efter flere Haandskrifler har. 



Digiti 



ized by Google 



HARALD HAARDKAADE OG VÆRING ERXK. 



27 



(5) Fyrste, du prøvede at vove Skibene mod Blaaland; 
Børen blæste prægtigt mod tjærebredde Stavn, Skuren 
drev Sjøsprøit mod den dyrebare Skjoldrand, men Høv- 
dingen reiste Masterne i den tunge Søgang. (6) Den 
kloge Fyi'ste havde Seir i hver Strid (den skai^ie Kamp 
ndkjæmpedes); (7y og Høvdingers Seirherre! lod stikke 
Øinene ud af den fangne Fyrstes Hoved. 

c. Af Illuge Bryndøleskalds Drapa findes kun 
4 firlinjede Vers. At mærke er, at 2den og 3die Vers- 
linje i hvert Vers er indskudt fra et Digt, som handler om 
Vølsungerne: (1) Det var Ulvens Glæde, naar min Herre 
drev Mange paa Flugt (Fyrsten stak Sværdet i Ormen). 
(2) Derfra gjorde Høvdingen sin Østerfærd (Fyrsten holdt 
Ormens bedske Hjærte over Ilden). (3) Ofte kjæmpede 
min Herre tidligt om Morgenen med Frankerne (den tapre 
Fyrste flygtede ikke ved Kvindens [o: Biynhilds] Gaard). 
(4) Harald, du undertvang med Skjoldet Sønderlandene 
under den berømte Michael (vi har hørt, hvorledes Budles 
Søn [Atle] bød sine Svogre hjem). 

d. Af Valgards Drapa fra c. J047 henfører Vigfus- 
son til dette Tidsrum 4 Halvvers: (1) Fyrste, du styrede, 
der hvor Skibene skjalv, med en stor Hær syd forbi de 
brede Lande; Sikelø blev omsider ødelagt. (2) Den lyse 
Ild udbredte sig. Vikingerne stormede den tapre Høvdings 
Befæstning (el. den| tapre Høvdings Vikinger stormede Be- 
fæstningen), Sorg faldt paa Borgens Mænd, (3) Den ra- 
sende Lue skød hastigt Gløder ud af Soden, og Røgen 
stod op i Luften ud af de brændende (?) Huse. (4) Halv- 



' Dette Vers henføres af Vigfusson til Bølverk, maaske med 
Rette, skjønt Sn. E. I, 514 anpfiver Thjodolv som Forfatter. 

delen bød du, Fyrstesøn, strax at hænges (?);^ du har 
skiftet saaledes, at der er færre Væringer tilbage. 

e. ki Stuv Blindes Arvedråpa om Harald hører 
kun to Vers om Jorsalafærden hid: (1) Den kampdjæiTe 
Kriger drog at lægge under sig Joi-sal; det øvre Land 
var venligt mod Hærføreren og Grækerne, Jorden kom 
ubrændt under Krigeren med vældig Magt. (2) Agde- 
kongens Raad og Vrede rammede Stimændene paa begge 
Jordanens Bredder (det lygtedes); for sine onde Handlin- 
ger led Folket ondt af Fyrsten og blev straffet. [Om- 
kvæd: Haralds Aand have i Himmelen et herligt Ophold 
i Evighed hos Christus]. 

f. Af den ellers ubekjendte Thoraren Skeggessøn 
er kun et Halvvers bevaret: Den tapre Fyrste fik Guld, 
men Grækenlands Stolkonge gik derfra stenblind med 
haardt Mén. 

Hvis disse Vers sammenlignes med den græske Be- 
retning hos Nikulitzas, vil det sees, at de dels ganske 
stemme denned, dels supplere den.. Hovedpunktet hos 
Skaldene er aabenbart Erobringen af Sicilien og Kampen 
med Afrikas Konge (Tjodolv 2—3, Bølverk 4, Valgard 1), 
og det fremgaar jo ligeledes af Nikulitzas' Beretning, at 
det var Haralds Bedrifter paa dette Tog (1038—40), som 
drog Grækernes Opmærksomhed paa ham. Derimod næv- 
nes kun leilighedsvis og antydningsvis, at Harald ogsaa 
var paa Tog mod Bulgarerne (Thjodolv 1), men hvad her 



^ Linjen, helmingi bauttu Jtanga synes forvansket. Verset er 
kun bevaret i P'ajjjrskinna, som forklarer det — tydeligvis 
urigtigt — om Drabet paa Vagtmændene; Snorre forkaster 
det ganske, han har fundet det mistænkeligt. Jeg antager, at 
Feilen stikker i Ordet hanga, og at Verset oprindelig sigtede 
til, at Harald tog med sig paa Flugten Halvdelen af Værin- 
gerne. 

siges (at han „brændte'' Landet), svarer ganske til den 
græske Beretning. Denne Overensstemmelse styrker Til- 
troen ogsaa til de øvrige Skalde-Udsagn; det vil altsaa 
blive Opgaven at prøve, om der i de græske Krøniker 
findes Beretninger om Tog, hvortil de kan svare. 

Efter Thjodolv var Harald før Toget mod Sicilien 
paa Krigstog i Serkland og vandt der „80 Borge'* o: del- 
tog i Indtagelsen af 80 Byer — altsaa før 1038. Vi se 
endvidere, uden at Tiden kan bestemmes, at Harald lan- 
dede i Langobardernes Land (Thjodolv 5) og kjæmpede 
mod FrankeiTie (Illuge 3), at han underkastede sig og 
Grækenie Jerusalem og dræbte Stimænd ved Jordans 
Bredder (Stuv 1—2), og at Harald under en Tumult i 
Konstantinopel lod den græske Keiser blinde (Thjodolv 6, 
Bølverk 7, Thoraren 1). 'Hvis disse Begivenheder ere histo- 
riske, maa de være indtrufne mellem 1034 og 1044, thi 
Harald kom til Grækenland under Michael IV efter April 
1034 og forlod Landet under Konstantin Monomach, senest 
1044. Men nu kan i disse Aar paavises Begivenheder, 
der Træk for Træk svare til Skaldenes Udsagn, saa Lig- 
heden ikke kan være tilfældig. Det er nu allerede mærke- 
ligt, at netop Vinteren 1034 — 35 omtales en Trop Værin- 
ger (BåQayyoO liggende i Vinterkvarter, spredte om i 
Trakesiemes Land (o: det vestlige af Lilleasien, omtrent 
Lydien);^ der er altsaa al mulig Grund til at antage, at 
dette netop er Harald og hans Mæ.nd, som midlertidigt 
ere anbragte her for at vente paa Leilighed for at drage 
i Felten i Asien. I de følgende Aar berettes i de østlige 
Grænseprovinser om mange Kampe, hvis Detalj ellers er 
os ubekjendt. I 1036 gjorde saaledes Araberne i Mesopo- 

^ Kedrenos Xf, 508. 

tamien et Angreb paa Edessa, men Keiserens Broder 
Konstantin, Kommandant i Antiochia, sendte en Hær mod 
Edessa og reddede derved Byen og det omliggende Land. 
I det følgende Aar (1037) maatte Konstantin „med alle 
Orientens Tropper'' drage helt op i Kaukasien for at 
stanse en Krig mellem Abasger og Iberer. ^ Der var saa- 
ledes i disse Aar Anledning nok for Harald, hvis han 
tjente i denne Hær, til at erobre eller deltage i Erobrin- 
gen af „80 Byer i Serkland". Ogsaa Toget til Jerusa- 
lem kan godt finde sin Plads i disse Aar; thi Aar 1036 
sluttede Kalifen i Ægypten Fred med Keiseren og tillod, 
at Kirken i Jemsalem skulde gjenopbygges; Keiseren 
sendte ogsaa Bygningsfolk og naturligvis en Hærstyrke til 
Bedækning. Harald og hans Væringer kunde saaledes godt 
være detacherede fra Hæren i Antiochia til at deltage i 
dette Tog. Skaldens pralende Omtale af Seire paa Reisen 
forudsætter ogsaa, at Harald kom i militært Følge, ikke 
som Pilgrim; desuden maa det, efter hvad vi kjende til 
Haralds Karakter, ansees for sandsynligere, at Harald saa- 
ledes leilighedsvis kom til Jerusalem, end at han (som 
Snorre mener) skulde være dragen fra Konstantinopel paa 
Pilgiimsreise til det hellige Land med sine Væringer. 

Medens Opholdet i „Serkland" saaledes hører til 
Aarene før 1038, maa Kampene i ItaUen aabenbart høre 
til Aaret 1041. „Langbarba-land" er tydeligvis en nordisk 
Oversættelse af det græske Aoyy'fictQdCa^ der i Ilte Aar- 
hundrede var bevaret som Navn paa den græske Del af 
Italien. Syditalien. Her var det eneste Sted, hvor Harald 
havde Anledning til i byzantinsk Tjeneste at kjæmpe med 
„Frankerne" (Byzantinerne kalde altid de franske Normanner 

' Kedrenos II, 515 — 519. 



Digiti 



ized by Google 



HARALD HAAKDRAADK OG VÆRINGERNE. 31 

ØQayyo&J, Og disse Kampe kunde ikke være foregaaet før 
Aar 1041, thi i Aarene 1038 — 40 var de normanniske 
Franker i Syditalien i Forbund med Grækerne og en 
Skare af dem deltog i det siciliske Tog; men Vinteren 
1040 — 41 bemægtigede disse sig Melfi, og om Vaaren 
1041 stod de første Kampe mellem Normanner og Græker 
onr Syditalien: Slagene ved Olivento (nær Venusia) 17de 
Marts 1041, ved Cannæ 4de Mai s. AJ Dette er de 
eneste Kampe mod Frankerne, hvor Harald kan have del- 
taget ; da det 3die uheldige Slag mod Frankerne forefaldt 
ved Monte Piloso — 3die Septbr. 1041 — var Harald 
allerede paa den gi^æske Halvø, thi som ovenfor nævnt 
deltog han ved denne Tid i Toget mod Bulgarerne. Der- 
imod er det nok muljgt eller endog rimeligt, at hans 
Mænd eller ialfald nogle af dem var med ved Monte 
Piloso, thi en samtidig italiensk Krønike siger, at en 
Skare Væringer (Guarani), som Keiseren havde sendt, 
faldt her.'- Heller ikke i de senere Kampe i Syditalien 
kan Harald have deltaget, thi efter hvad der fremgaar af 
Nikulitzas, havde han siden 1041 sin Station i selve Kei- 
serstaden. Han maa saaledes have oplevet den Palads- 

* Som bekjendt har Rafns Udlægning af Runeindskriften paa 
Piræus-Løven fremkaldt en Theori om, at Væringerne under 
Haralds Anførsel har Aar 1040 gjort et Tog til Athen og under- 
tvunget de oprørske Grækere. -Denne Theori, som er accep- 
teret af Hopf (Ersch u. Gruber, Encyklopædie Bd. 85 p. 147) 
og af G. F. Hertzberg (Gesch. Griechenlands seit dem Abster- 
ben des antiken Lebens bis zum Gegenwart I, 307), hviler 
helt og holdent paa Rafns Fantasier og maa ganske udvises 
af Historien, hvor den aldrig burde være trængt ind.* Af 
Texten sees, at der ialfald i Haralds Virksomhed i græsk Tje- 
neste ikke er Plads til et Athenertog Aar 1040, da han var paa 
Sicilien. Om Indskriften paa Piræus-Løven se ellers S. Bug- 
ges Opsats i Vitterhets-akademiens „Månadsblad" for Juli 1875. 

2 Mon. Germ. Ser. VII, 676. . 

revolution, som indtraf her i Dagene 20de — 21de April 
1042, og have spillet en Rolle i denne. Da Michael Kala- 
fates havde ladet Zoe fængsle, udbrød (20de April) Oprør 
i Konstantinopel, de fleste af Keiserfamiliens gamle Til= 
hængere blandt Rigets Dignitærer sluttede sig 4)m de „pur- 
purfødte" Fyrstinder, der blev udnævnt en dem hengiven 
Stadpræfekt (Kampanares), og Folket drog under militær 
Ledelse mod Keiserpaladset, hvor der kjæmpedes forbitret 
hele Dagen, indtil Keiseren n^ed sin Morbroder Konstantin 
flygtede til Klostret Studion og lod sig indklæde som 
Munk. Hid stormede nu Pøbelen den næste Dag (21de), 
men imidlertid sendte Keiserindeme Stadpræfekten med 
en Hærstyrke for at bortføre og blinde Keiseren og hans 
Morbroder, hvilket ogsaa skede paa Gaden. Da Harald 
under sit Ophold i Hovedstaden visselig stod under Stad- 
præfektens Kommando, bør der ingen Tvivl være om, at 
han som Troppechef har deltaget i Fremrykningen mod 
Studion, og at han her har udført den af Keiserindeme 
givne Ordre; men dette har han altsaa gjort i Embeds 
Medfør, ikke (som Sagaforfatterae paa Grundlag af Skalde- 
versene har troet) paa egen Haand eller for at tilføie en 
regj erende Keiser en Forhaanelse. 

Sammenfatte vi efter dette, hvad der med nogenlunde 
Sikkerhed fremgaar af de samtidige Beretninger — den 
græske og de islandske -^ om Haralds udenlandske Be- 
drifter, vil vi faa følgende Reiserute: 

1030 Slaget ved Stiklestad. 

1031—34 Ophold i Rusland, Kamp mod Øster- Vender 
og Polaker. 

1034 til Konstantinopel. 

1035—37 Hærtog i Asien, især Syrien og Mesopo- 
tamien. 

1036 Reise til Jerusalem. 
1038—40 Siciliens Erobring. 
1041 (Vaar) Kampe i Syditalien. 

1041 (Høst) Herjetog i Bulgarien. 

1042 Paladsrevolution i Konstantinopel. 
1043 — 44 Flugt fra Konstantinopel. 

Ikke hele Skaldedigtningen om Harald gik i skriftlig 
Form og samlet over i Sagaliteraturen; der erindredes ikke 
nogen fuldstændig Drapa om Harald, kun de enkelte Vers, 
der mindede om hans enkelte Bedrifter, fæstedes i Hu- 
kommelsen og fremdroges senere til Vidnesbyrd ved Op- 
tegnelsen. Hovedmassen af de bevarede Vers skyldes 
den ældste Sagasamling, „Kongesagaerne fra Magnus den 
gode", der nu findes i sen Afskrift (fra c. 1480) i Flatø- 
bogen^ og delvis i Morkinskinna. Kun to Halvvers (af 
lUuge) ere tilføiede i „Noregs Konungatal" ; af disse Halv- 
vers er det ene aabenbait urigtigt optegnet, derfor har . 
allerede Snorre igjen udeladt det, medens han forøger 
Samlingen med endnu et Vers af Thjodolv (7) og iøvrigt 
ogsaa ellers kritisk sigter den ældre Samling, af hvis Vers 
flere udelades. Snorre har desuden i Edda kjendt og be- 
nyttet om Harald flere Skaldevers, som han ikke indtager 
i den historiske Fremstilling; det viser sig jo ogsaa, at 
de dels vare overflødige, dels ikke lettelig lod sig henføre 
til bestemte Begivenheder. 

Allerede meget tidligt har Skaldeversene paavirket 
Beretningerne om Harald, og neppe til disses Fordel; 



^ Her er forresten jdere Vers udeladte, men i Begelen viser 
Texten, sammenlignet med Morkinskinna eller Bearbeidelsen 
i Hulda (Fmn. S. VI), at de oprindelig har staaet her; saa- 
ledes S. 290«' (Tlgodolv 5), S. 2H^^ (Thjodolv 3, Bølverk 3, 
4 og 5), 8. 303'« (Stuv 2) og S. 305«« (Thjodolv 6 og Thor- 
aren 1). 

3 

Versene handlede om Begivenheder paa en s$a ukjendt 
Skueplads og blandt saa ulye»dte Fori^ald, at FoTvex- 
linger og Misforstaaelseir maatte være l^tte og ofte 
have en skjæbnesvangey Indflydelse paa den følgende 
Sagaskrivning. Vi se §;a,aledes allerede Tlflodrik Munk 
(c. 1180) paa den ene Side skiile Toget mod „fila^land'' 
fra Toget til Sicilien (Æthiopia, quam nos matema lingua 
Blaland vocamus — Sicilia), idet det for ham jo ikke var 
let at g)ætte, at Afrikas Ko«ge var den samme, uikod 
hvem det sieiliske Felttog var rettet; paa den anden 
Side har allerede Thjodrik urigtigt kombineret to ganske 
forskjellige Begivenheder; at Harald lod Keiseren blinde, 
og at Harald flygtede ud af Keisereus Vold (inllicta eideiu 
imperatori satis probrosa ignominia, inopinabili ftiga elap- 
sus). Det er ogsaa aabenbart, at allerede Thjodiik har 
tænkt sig Harald optrædende ikke som en Trappechef i 
Keiserens Tjeneste, men som selvstændig Hærfører i frem- 
nuede Lande, hvad enten nu Skaldedigtene eller den af 
Skaldene paavirkede Tladition direkte har ladet ham se 
Forholdet saa. Men disse uheldige Omstændigheder kom 
til at følge hele den seø^re islandske Hi^torieskrivniQig om 
HaraW, og det er egentlig først P. A. Munch, &om hei- 
hai* a^kilt, hvad der skal adskilles, og forenet, hvad dier 
skulde foirenes.^ Forf. $i „Kangesagaerne fra Magnus 
den gode'' har da yderUgere forøget Fpifvirringen deis 
ved nye uheldige Kombinationer, f. Fa. ved at Versene 
on „Flankerne" og ,,liangbarda.llan^" ere benyttede til at 



' For den nærmere Udvikling heraf kan jeg laenvise Ul P. A. 
Munchs førnævnte Afhs^ndling, hvis Jtesaltater l^er i^^thele- 
taget blive urol^ede; dog bør c^et literære Slægtskab mel- 
lem de forsk^Uige Sag^edaktioaer fremstitles anderledes (se 
„Snorre Stnrlassøns Historieskrivning*' passim). 

give Harald en Reiserute fra Rusland til Konstantinopel 
over Frankrige (!) og Italien (!), dels ved at han meget 
ukritisk optager alt, hvad der kunde tjene til Haralds 
Forherligelse: snart er det vandrende Vikingesagn om for- 
skjellige Arter Krigslist, der laanes til Harald, snart er 
det legendariske Mirakelkure, snart er det Væringesagn 
fra Konstantinopel. Af alt dette tilsammen lavedes en 
Fremstilling af Haralds Historie, der var saa langt fra det 
historiske som vel muligt. Naar saa de senere Histo- 
rikere, Forfatteren af Noregs konungatal og Snorre Stur- 
lassøn, skulde benytte den ældre Samling som Grundlag, 
kunde selv deres mere kritiske Sans kun delvis forbedre 
Fremstillingen; ,le udelod vistnok alt det legendariske og 
reducerede DimensioneiTie, de kunde ogsaa lægge et eller 
andet rigtigt Træk til, men de manglede naturligvis de 
Kundskaber til de sydeuropæiske Forhold, som alene kunde 
indføre den rigtige Begrænsning. Harald er derfor frem- 
deles vedblevet at være, hvad han var for Skaldene, Græ- 
kernes Hærfører, der leder store Krigstog i flere Verdens- 
dele, overvinder Afrikas Konge, indtager mange Borge paa 
Sicilien og blot ved sin Anseelse erobrer Palæstina. 

(Fortsættes.) 



(^,(^^->^ 



/ 2 f •■''<*. 

